חוק להנצחת זכרו של הרב חיים דרוקמן

{{ח:התחלה}}
{{ח:כותרת|חוק להנצחת זכרו של הרב חיים דרוקמן, התשפ״ה–2025}}

{{ח:פתיח-התחלה}}
{{ח:מאגר|2227418}} {{ח:תיבה|ס״ח תשפ״ה, 218|חוק להנצחת זכרו של הרב חיים דרוקמן|https://fs.knesset.gov.il/25/law/25_lsr_5527847.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרת החוק}}

{{ח:פנימי|פרק ב|פרק ב׳: פרשנות}}

{{ח:פנימי|פרק ג|פרק ג׳: המוסדות}}

{{ח:פנימי|פרק ג סימן א|סימן א׳: המרכז, המועצה הציבורית ומנהל המרכז}}

{{ח:פנימי|פרק ג סימן ב|סימן ב׳: המכון, הוועדה המדעית־חינוכית, המוזאון וארכיון המרכז}}

{{ח:פנימי|פרק ד|פרק ד׳: הוראות כלליות}}

{{ח:קטע2|פרק א|פרק א׳: מטרת החוק}}

{{ח:סעיף|1|מטרה}}
{{ח:ת}} מטרתו של חוק זה להקים מרכז שינציח לדורות את פועלו ומורשתו של הרב חיים דרוקמן ואת תרומתו לקירוב חלקי החברה הישראלית מתוך אהבת עם ישראל, תורת ישראל וארץ ישראל, ברוח התורה וההלכה.

{{ח:קטע2|פרק ב|פרק ב׳: פרשנות}}

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”ארכיון המדינה“ – הגנזך כהגדרתו {{ח:חיצוני|חוק הארכיונים|בחוק הארכיונים}};
{{ח:ת|סוג=הגדרה}} ”ארכיון המרכז“ – ארכיון המרכז שהוקם לפי {{ח:פנימי|סעיף 20|סעיף 20}};
{{ח:ת|סוג=הגדרה}} ”הגנז“, ”חומר ארכיוני“ ו”מוסד ממוסדות המדינה“ – כהגדרתם {{ח:חיצוני|חוק הארכיונים|בחוק הארכיונים}};
{{ח:ת|סוג=הגדרה}} ”חוק הארכיונים“ – {{ח:חיצוני|חוק הארכיונים|חוק הארכיונים, התשט״ו–1955}};
{{ח:ת|סוג=הגדרה}} ”המוזאון“ – המוזאון שהוקם לפי {{ח:פנימי|סעיף 23|סעיף 23}};
{{ח:ת|סוג=הגדרה}} ”המועצה להשכלה גבוהה“ ו”מוסד מוכר להשכלה גבוהה“ – כמשמעותם {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”המועצה הציבורית“ – המועצה הציבורית שהוקמה לפי {{ח:פנימי|סעיף 5|סעיף 5}};
{{ח:ת|סוג=הגדרה}} ”המכון“ – המכון למחקר על שם הרב חיים דרוקמן שהוקם לפי {{ח:פנימי|סעיף 18|סעיף 18}};
{{ח:ת|סוג=הגדרה}} ”המרכז“ – מרכז למורשת הרב חיים דרוקמן שהוקם לפי {{ח:פנימי|סעיף 3|סעיף 3}};
{{ח:ת|סוג=הגדרה}} ”השר“ – שר ההתיישבות והמשימות הלאומיות.

{{ח:קטע2|פרק ג|פרק ג׳: המוסדות}}
{{ח:קטע3|פרק ג סימן א|סימן א׳: המרכז, המועצה הציבורית ומנהל המרכז}}

{{ח:סעיף|3|הקמת המרכז}}
{{ח:ת}} מוקם בזה המרכז להנצחת זכרו של הרב חיים דרוקמן; המרכז יכלול את המכון, ארכיון המרכז והמוזאון.

{{ח:סעיף|4|מעמד המרכז}}
{{ח:תת|(א)}} המרכז הוא תאגיד, כשר לכל חובה, זכות ופעולה משפטית, המתיישבת עם אופיו וטבעו כגוף מאוגד.
{{ח:תת|(ב)}} המרכז הוא גוף מבוקר כמשמעותו {{ח:חיצוני|חוק מבקר המדינה|בחוק מבקר המדינה, התשי״ח–1958 [נוסח משולב]}}.

{{ח:סעיף|5|המועצה הציבורית}}
{{ח:תת|(א)}} למרכז תהיה מועצה ציבורית בת 14 חברים, שימנה השר, והם:
{{ח:תתת|(1)}} חמישה חברים עובדי המדינה שהם: נציג שיבחר ראש הממשלה מקרב עובדי משרדו, נציג שיבחר השר מקרב עובדי משרדו, נציג שיבחר שר האוצר מקרב עובדי משרדו, נציג שיבחר שר המורשת מקרב עובדי משרדו ונציג שיבחר שר החינוך מקרב עובדי משרדו;
{{ח:תתת|(2)}} הגנז, או עובד ארכיון המדינה לפי המלצת הגנז;
{{ח:תתת|(3)}} נציג ציבור שהוא איש אקדמיה בעל ידע ומומחיות בתחום מהתחומים הנוגעים למטרות החוק, בהתייעצות עם המועצה להשכלה גבוהה;
{{ח:תתת|(4)}} שני נציגי ציבור שהם אנשי רוח, רבנים, סופרים או משוררים בעלי ניסיון או מומחיות בנוגע לפועלו או למורשתו של הרב חיים דרוקמן;
{{ח:תתת|(5)}} נציג תנועת נוער או ארגון נוער שעוסקים במסגרת פעילותם בהגשמת מטרות חוק זה;
{{ח:תתת|(6)}} נציג ציבור שעוסק בהיקף משמעותי בפעולות המגשימות את מטרות חוק זה, או נציג של גוף שעוסק בהיקף משמעותי בפעולות כאמור, ובלבד שהוא תאגיד שהתאגד בישראל;
{{ח:תתת|(7)}} שני נציגי ציבור לפי המלצת המועצה לחינוך ממלכתי דתי כמשמעותה {{ח:חיצוני|חוק חינוך ממלכתי#סעיף 13|בסעיף 13 לחוק חינוך ממלכתי, התשי״ג–1953}};
{{ח:תתת|(8)}} ראש הרשות המקומית שבתחומה פועל המרכז או עובד הרשות המקומית האמורה, לפי המלצת ראש הרשות המקומית.
{{ח:תת|(ב)}} המועצה הציבורית, באישור השר, תמנה מקרב חבריה את יושב ראש המועצה ואת ממלא מקומו הקבוע.
{{ח:תת|(ג)}} לא ימונה לחבר המועצה הציבורית מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה או מי שהוגשו נגדו כתב אישום או קובלנה בעבירה כאמור וטרם ניתן פסק דין סופי בעניינו.

{{ח:סעיף|6|תפקידי המועצה הציבורית}}
{{ח:ת}} אלה הם תפקידי המועצה הציבורית:
{{ח:תת|(1)}} לקבוע את מדיניותו הכללית של המרכז ולהתוות את קווי פעולתו בהתאם למדיניות שנקבעה כאמור;
{{ח:תת|(2)}} לעקוב אחר הגשמת המדיניות הכללית של המרכז ואחר ביצוע תוכניות העבודה שלו ותקציבו;
{{ח:תת|(3)}} לאשר את התקציב השנתי של המרכז ואת תוכנית העבודה השנתית שלו ולהגישו לאישור השר ושר האוצר;
{{ח:תת|(4)}} לפקח על ביצוע תפקידי מנהל המרכז ועל פעולותיו, ובכלל זה לקבל ממנו דוחות על פעילות המרכז;
{{ח:תת|(5)}} למנות מבקר פנימי למרכז, לדון בדוחות שהמבקר הפנימי הגיש ולקבוע מסקנות.

{{ח:סעיף|7|סמכות שיורית}}
{{ח:ת}} סמכות של המרכז שלא הוקנתה לפי חוק זה לאורגן אחר של המרכז, רשאית המועצה הציבורית להפעילה.

{{ח:סעיף|8|סדרי עבודת המועצה הציבורית}}
{{ח:תת|(א)}} המועצה הציבורית תתכנס פעמיים בשנה לפחות וכן לפי דרישה של לפחות מחצית מחבריה.
{{ח:תת|(ב)}} יושב ראש המועצה הציבורית ינהל את ישיבותיה, הוא יזמן את הישיבות ויקבע את מועדן, מקומן וסדר יומן, בין השאר בשים לב להצעות חברי המועצה; המניין החוקי בישיבות המועצה הציבורית הוא רוב חבריה המכהנים ובהם היושב ראש או ממלא מקומו הקבוע אך לא פחות משבעה חברים.
{{ח:תת|(ג)}} החלטות המועצה הציבורית יתקבלו ברוב קולות של חברי המועצה המשתתפים בהצבעה; היו הקולות שקולים, יכריע יושב ראש המועצה הציבורית.
{{ח:תת|(ד)}} המועצה הציבורית תנהל פרוטוקולים של ישיבותיה, והמרכז ישמור אותם לתקופה של שבע שנים ממועד הישיבה; פרוטוקול שאושר ונחתם בידי חבר המועצה שניהל את הישיבה ישמש ראיה לכאורה לאמור בו.
{{ח:תת|(ה)}} המועצה הציבורית תקבע את סדרי עבודתה ככל שלא נקבעו בחוק זה או לפיו; דרכי עבודת המועצה וסדרי דיוניה יפורסמו באתר האינטרנט של משרד ההתיישבות והמשימות הלאומיות.
{{ח:תת|(ו)}} בהיעדרו של יושב ראש המועצה הציבורית ימלא את מקומו ממלא מקומו הקבוע, לכל עניין בחוק זה או לפיו.

{{ח:סעיף|9|גמול והחזר הוצאות}}
{{ח:ת}} חברי המועצה הציבורית לא יהיו זכאים לשכר בעד חברותם במועצה, אך חבר המועצה הציבורית שאינו עובד המדינה, עובד גוף מתוקצב או עובד גוף נתמך יהיה זכאי לתשלום בעד השתתפות בישיבות המועצה בהתאם להוראות הממונה על השכר במשרד האוצר החלות לעניין חברי מועצה בתאגידים; בסעיף זה, ”עובד המדינה“, ”עובד גוף מתוקצב“ ו”עובד גוף נתמך“ – כהגדרתם {{ח:חיצוני|חוק יסודות התקציב#סעיף 32|בסעיף 32 לחוק יסודות התקציב, התשמ״ה–1985}}.

{{ח:סעיף|10|תקופת כהונה}}
{{ח:ת}} תקופת הכהונה של חבר המועצה הציבורית תהיה ארבע שנים, ואפשר לשוב ולמנותו לתקופות כהונה נוספות; ואולם, חבר המועצה שהתמנה לפי הוראות {{ח:פנימי|סעיף 5|סעיף 5(א)(3) עד (7)}}, יכול שימונה מחדש לתקופה אחת נוספת, ואפשר למנותו שוב לאחר הפסקה של ארבע שנים רצופות לפחות, ובלבד שלא יכהן יותר משתי תקופות כהונה נוספות לאחר ההפסקה כאמור בסעיף זה.

{{ח:סעיף|11|הפסקת כהונה לפני תום התקופה והעברה מכהונה}}
{{ח:תת|(א)}} חבר המועצה הציבורית יחדל לכהן לפני תום תקופת כהונתו בהתקיים אחד מאלה:
{{ח:תתת|(1)}} הוא התפטר במסירת כתב התפטרות לשר;
{{ח:תתת|(2)}} הוא חדל להיות עובד המשרד הממשלתי או נציג הגוף שאותו הוא מייצג במועצה, ואם הוא נציג ציבור שמונה לפי {{ח:פנימי|סעיף 5|סעיף 5(א)(3) עד (7)}} – הוא התמנה להיות עובד המדינה.
{{ח:תת|(ב)}} התקיימה נסיבה מהנסיבות כמפורט להלן, יעביר השר את חבר המועצה הציבורית מכהונתו לפני תום תקופת כהונתו ובסמוך למועד התקיימות הנסיבה, בהודעה בכתב:
{{ח:תתת|(1)}} הוא הורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לשמש חבר המועצה או הוגשו נגדו כתב אישום או קובלנה בעבירה כאמור וטרם ניתן פסק דין סופי בעניינו;
{{ח:תתת|(2)}} התקיימה בו אחת הנסיבות הפוסלות אדם מהיות חבר המועצה הציבורית.
{{ח:תת|(ג)}} השר, לאחר התייעצות עם יושב ראש המועצה הציבורית, רשאי להעביר חבר מועצה מכהונתו לפני תום תקופת כהונתו בשל אחת מאלה:
{{ח:תתת|(1)}} נבצר ממנו, דרך קבע, למלא את תפקידו;
{{ח:תתת|(2)}} הוא נעדר בלא סיבה מוצדקת משלוש ישיבות רצופות או מכל הישיבות שהתקיימו במהלך שנת פעילות.
{{ח:תת|(ד)}} השר לא יעביר חבר מועצה מכהונתו לפי הוראות סעיפים קטנים (ב) ו־(ג), אלא לאחר שנתן לו הזדמנות לטעון את טענותיו.
{{ח:תת|(ה)}} הפסיק חבר המועצה הציבורית לכהן לפי הוראות סעיף זה, יפעל השר למינוי חבר אחר במקומו בהקדם האפשרי.

{{ח:סעיף|12|תוקף פעולות}}
{{ח:ת}} קיומה של המועצה הציבורית, סמכויותיה ותוקף החלטותיה לא ייפגעו מחמת שנתפנה מקומו של חבר מחבריה או מחמת ליקוי במינויו או בהמשך כהונתו, ובלבד שרוב חברי המועצה מכהנים כדין.

{{ח:סעיף|13|מנהל המרכז}}
{{ח:תת|(א)}} המועצה הציבורית, באישור השר, תמנה מנהל למרכז.
{{ח:תת|(ב)}} מנהל המרכז ימונה לתקופה של חמש שנים, והמועצה הציבורית רשאית לשוב ולמנותו, באישור השר, לתקופת כהונה אחת נוספת.
{{ח:תת|(ג)}} המועצה הציבורית, באישור השר ושר האוצר, תקבע את שכרו ותנאי העסקתו של מנהל המרכז.

{{ח:סעיף|14|תפקידי מנהל המרכז}}
{{ח:ת}} תפקידי מנהל המרכז הם:
{{ח:תת|(1)}} ניהול המרכז, ובכלל זה ניהול המכון, ארכיון המרכז והמוזאון;
{{ח:תת|(2)}} יישום החלטות המועצה הציבורית;
{{ח:תת|(3)}} הכנת תוכנית העבודה השנתית והתקציב השנתי של המרכז והבאתם לאישור המועצה הציבורית;
{{ח:תת|(4)}} דיווח למועצה הציבורית על פעילויות המרכז, ובכלל זה על פעילויות המכון, ארכיון המרכז והמוזאון, וכן הכנת דוח שנתי על הפעילויות כאמור והגשתו למועצה הציבורית ולשר אחת לשנה.

{{ח:סעיף|15|פקיעת כהונתו של מנהל המרכז}}
{{ח:תת|(א)}} מנהל המרכז יחדל לכהן לפני תום תקופת כהונתו באחת מאלה:
{{ח:תתת|(1)}} הוא התפטר במסירת כתב התפטרות לשר וליושב ראש המועצה;
{{ח:תתת|(2)}} המועצה החליטה על הפסקת כהונתו ברוב של שני שלישים לפחות מכלל חבריה המכהנים, ובלבד שההחלטה התקבלה בהסכמת שבעה חברים לפחות;
{{ח:תתת|(3)}} הוא הורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לשמש מנהל המרכז.
{{ח:תת|(ב)}} הוגשו נגד מנהל המרכז כתב אישום או קובלנה בשל עבירה כאמור בסעיף קטן (א)(3) וטרם ניתן פסק דין סופי בעניינו, רשאית המועצה, באישור השר, להעבירו מתפקידו, לאחר שניתנה לו הזדמנות לטעון את טענותיו.
{{ח:תת|(ג)}} הפסיק מנהל המרכז לכהן לפי הוראות סעיף זה, תפעל המועצה בהתאם להוראות {{ח:פנימי|סעיף 13|סעיף 13}} למינוי מנהל במקומו בהקדם האפשרי.

{{ח:סעיף|16|מבקר פנימי}}
{{ח:ת}} המועצה תמנה למרכז מבקר פנימי אשר יפעל בהתאם להוראות {{ח:חיצוני|חוק הביקורת הפנימית|חוק הביקורת הפנימית, התשנ״ב–1992}}; המבקר הפנימי יגיש למועצה דוח על ממצאיו.

{{ח:סעיף|17|ועדת ביקורת}}
{{ח:תת|(א)}} המועצה תמנה מקרב חבריה ועדת ביקורת ובה שלושה חברים, ובלבד שאחד מהם יהיה חבר המועצה מקרב עובדי המדינה או הרשות המקומית שבתחומה פועל המרכז, ושניים מהם יהיו חברי המועצה מקרב הציבור – שאחד מהם יהיה יושב ראש הוועדה; יושב ראש המועצה לא יהיה חבר ועדת הביקורת.
{{ח:תת|(ב)}} ועדת הביקורת –
{{ח:תתת|(1)}} תעמוד על ליקויים בניהול המרכז ותציע למועצה דרכים לתיקונם;
{{ח:תתת|(2)}} תבחן את מערך הביקורת הפנימית של המרכז ואת תפקודו של המבקר הפנימי, וכן אם עומדים לרשותו המשאבים והכלים הנחוצים לו לשם מילוי תפקידו;
{{ח:תתת|(3)}} תבחן את תוכנית העבודה של המבקר הפנימי ואת הדוחות שהגיש, ותעבירם למועצה בצירוף הערותיה והמלצותיה;
{{ח:תתת|(4)}} תקבע הסדרים לגבי אופן הטיפול בתלונות של עובדי המרכז וההגנה שתינתן לעובדים שהתלוננו כאמור; הסדרים כאמור יפורסמו באתר האינטרנט של המרכז.
{{ח:תת|(ג)}} יושב ראש ועדת הביקורת יכנס את ועדת הביקורת לדיון בנושאים שיועמדו על סדר יומה על ידו או על ידי חבר ועדה אחר או על ידי המועצה הציבורית, מנהל המרכז או המבקר הפנימי.
{{ח:תת|(ד)}} מי שאינו חבר ועדת הביקורת לא יהיה נוכח בישיבות הוועדה בעת דיון ובעת קבלת החלטות הוועדה, אלא אם כן קבעו יושב ראש הוועדה או הוועדה כי הוא נדרש לשם הצגת נושא מסוים; על אף האמור, המבקר הפנימי של המרכז יקבל הודעות על קיום ישיבות ועדת הביקורת ויהיה רשאי להשתתף בהן.
{{ח:תת|(ה)}} ועדת הביקורת תגיש למועצה הציבורית ולמנהל המרכז דוח על פעילותה, אחת לשנה לפחות.

{{ח:קטע3|פרק ג סימן ב|סימן ב׳: המכון, הוועדה המדעית־חינוכית, המוזאון וארכיון המרכז}}

{{ח:סעיף|18|מכון לחקר מורשת הרב חיים דרוקמן}}
{{ח:תת|(א)}} המרכז רשאי להקים מכון לחקר מורשת הרב חיים דרוקמן; המכון יפעל להעמקה ולהעשרה של הידע בכל הנוגע למורשת, להיסטוריה, לפעילות הציבורית ולפעילות התורנית של הרב חיים דרוקמן.
{{ח:תת|(ב)}} המכון יקיים פעילויות מחקריות וחינוכיות לקידום מטרות חוק זה.
{{ח:תת|(ג)}} המכון יקיים ויפעיל ספריית מחקר ועיון שתתמחה בתחומים האמורים בסעיף קטן (א).
{{ח:תת|(ד)}} המכון יפרסם מחקרים בתחומי פעילותו.

{{ח:סעיף|19|הוועדה המדעית־חינוכית}}
{{ח:תת|(א)}} המועצה הציבורית, בהתייעצות עם מנהל המרכז, תמנה ועדה מדעית־חינוכית ובה שבעה חברים:
{{ח:תתת|(1)}} שני נציגים שהם אנשי סגל אקדמי במוסדות מוכרים להשכלה גבוהה בארץ בעלי מומחיות בתחומי מחקר והוראה הנוגעים לפעילות המרכז, בהתייעצות עם המועצה להשכלה גבוהה;
{{ח:תתת|(2)}} נציג של האקדמיה הלאומית הישראלית למדעים;
{{ח:תתת|(3)}} שלושה אנשי חינוך בעלי מומחיות בתחומים הנוגעים לפעילות המרכז;
{{ח:תתת|(4)}} נציג הרשות המקומית שבתחומה פועל המרכז.
{{ח:תת|(ב)}} הוועדה המדעית־חינוכית תמנה מקרב חבריה את יושב ראש הוועדה ואת ממלא מקומו.
{{ח:תת|(ג)}} יושב ראש הוועדה המדעית־חינוכית ינהל את ישיבות הוועדה; הוא יזמן את ישיבותיה ויקבע את מועדן, מקומן וסדר יומן; הוראות {{ח:פנימי|סעיף 8|סעיף 8(ב) עד (ו)}} יחולו על סדרי עבודת הוועדה המדעית־חינוכית בשינויים המחויבים.
{{ח:תת|(ד)}} הוועדה המדעית־חינוכית תייעץ למנהל המרכז בכל עניין הנוגע לפעילותו המחקרית והחינוכית של המכון.
{{ח:תת|(ה)}} הוראות {{ח:פנימי|סעיף 9|סעיפים 9 עד 12}} {{ח:פנימי|סעיף 24|ו־24}} יחולו, בשינויים המחויבים, גם על חברי הוועדה המדעית־חינוכית.

{{ח:סעיף|20|הקמת ארכיון המרכז}}
{{ח:ת}} המרכז רשאי להקים ולהפעיל ארכיון; ארכיון המרכז יהיה חלק מארכיון המדינה, והוראות {{ח:חיצוני|חוק הארכיונים|חוק הארכיונים}} יחולו עליו.

{{ח:סעיף|21|הטיפול בחומר ארכיוני}}
{{ח:תת|(א)}} הטיפול בחומר ארכיוני הנוגע ישירות לפועלו של הרב חיים דרוקמן ולמורשתו, שהועבר לארכיון המרכז כאמור בסעיף קטן (ב) או שנאסף על ידי המרכז – יהיה נתון לארכיון המרכז.
{{ח:תת|(ב)}} השר, לאחר התייעצות עם הגנז ועם מנהל המרכז, יקבע בתקנות את סוגי החומר הארכיוני הנמצא בארכיון המדינה או במוסד ממוסדות המדינה אשר יועבר לארכיון המרכז.
{{ח:תת|(ג)}} חומר ארכיוני כאמור בסעיף קטן (ב) יועבר לארכיון המרכז, כמקור או בהעתק, באופן שיורה הגנז.

{{ח:סעיף|22|ממונה על ארכיון המרכז}}
{{ח:ת}} הוקם ארכיון המרכז, ימנה מנהל המרכז את הממונה על הארכיון, באישור הגנז, והוא יקבל את ההוראות וההנחיות בתחום המקצועי מהגנז.

{{ח:סעיף|23|הקמת המוזאון ופעילותו}}
{{ח:תת|(א)}} במרכז יוקם מוזאון הנצחה שיכלול תערוכה ומוצגים בנושאים הנוגעים למטרות חוק זה.
{{ח:תת|(ב)}} המוזאון יהיה פתוח לציבור, יעודד ביקורים מהארץ ומהעולם, ויתקיימו בו פעולות חינוך והסברה הקשורות למטרות חוק זה.

{{ח:קטע2|פרק ד|פרק ד׳: הוראות כלליות}}

{{ח:סעיף|24|ניגוד עניינים}}
{{ח:תת|(א)}} בסעיף זה –
{{ח:תת|סוג=הגדרה}} ”בן משפחה“ – בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חם, חמות, נכד או נכדה, לרבות קרוב כאמור שהוא שלוב (חורג);
{{ח:תת|סוג=הגדרה}} ”בעל עניין“ – כהגדרתו {{ח:חיצוני|חוק ניירות ערך|בחוק ניירות ערך, התשכ״ח–1968}};
{{ח:תת|סוג=הגדרה}} ”טיפול“ – לרבות קבלת החלטה, העלאת נושא לדיון, נוכחות בדיון, השתתפות בדיון או בהצבעה או עיסוק בנושא מחוץ לדיון;
{{ח:תת|סוג=הגדרה}} ”ניגוד עניינים“, של חבר המועצה הציבורית – ניגוד עניינים בין מילוי תפקידו במועצה ובין עניין אישי או תפקיד אחר, שלו או של קרובו;
{{ח:תת|סוג=הגדרה}} ”קרוב“, של חבר המועצה הציבורית – כל אחד מאלה:
{{ח:תתתת|(1)}} בן משפחה של חבר המועצה הציבורית;
{{ח:תתתת|(2)}} אדם שלחבר המועצה הציבורית יש עניין במצבו הכלכלי;
{{ח:תתתת|(3)}} תאגיד שחבר המועצה הציבורית, בן משפחתו או אדם כאמור בפסקה (2) הם בעלי עניין בו;
{{ח:תתתת|(4)}} גוף שחבר המועצה הציבורית, בן משפחתו או אדם כאמור בפסקה (2) הם מנהלים או עובדים אחראים בו.
{{ח:תת|(ב)}} לא ימונה לחבר המועצה הציבורית ולא יכהן כחבר כאמור מי שבשל כהונתו יימצא, באופן תדיר, במצב של ניגוד עניינים אשר ימנע ממנו למלא את עיקר תפקידו במועצה הציבורית.
{{ח:תת|(ג)}} חבר המועצה הציבורית לא יטפל במסגרת תפקידו בנושא שהטיפול בו יגרום לו להימצא במצב של ניגוד עניינים.
{{ח:תת|(ד)}} נודע לחבר המועצה הציבורית כי הוא עלול להימצא במצב של ניגוד עניינים כאמור בסעיפים קטנים (ב) או (ג), יודיע על כך בהקדם האפשרי ליושב ראש המועצה הציבורית; היה חבר המועצה הציבורית האמור היושב ראש – יודיע על כך לשר.
{{ח:תת|(ה)}} על אף האמור בסעיף זה, חבר המועצה הציבורית שמונה לפי {{ח:פנימי|סעיף 5|סעיף 5(א)(5), (6) או (8)}} רשאי להביא בחשבון גם את ענייניו של הגוף שהוא נציגו, ככל שהם קשורים לתפקידי המועצה הציבורית, ולא יראו אותו כמי שנמצא במצב של ניגוד עניינים בשל כך בלבד.

{{ח:סעיף|25|מימון פעילות}}
{{ח:תת|(א)}} הקמת המרכז תמומן מתקציב המדינה ומכספי תרומות; פעילות המרכז תמומן, בכפוף להוראות {{ח:פנימי|סעיף 26|סעיף 26}}, מתקציב המדינה כפי שדרוש להוצאות קיומו, החזקתו, פיתוחו וניהול מכלול פעילויותיו, וכן מתרומות ומהכנסות שיהיו למרכז.
{{ח:תת|(ב)}} סכום השתתפות המדינה בתקציב המרכז ייקבע, בכל שנת כספים, בחוק התקציב השנתי כהגדרתו {{ח:חיצוני|חוק יסודות התקציב|בחוק יסודות התקציב}}; סכום ההשתתפות כאמור לא יעלה על 2.5 מיליון שקלים חדשים בשנה – בשנות הכספים 2025 ו־2026, ועל חמישה מיליון שקלים חדשים בשנה – משנת הכספים 2027 ואילך.

{{ח:סעיף|26|תקציב}}
{{ח:תת|(א)}} המועצה תאשר את התקציב השנתי של המרכז, לפי הצעת מנהל המרכז, ותגישו לשר לשם אישורו; התקציב טעון אישור שר האוצר.
{{ח:תת|(ב)}} שנת תקציב של המרכז תהיה חופפת לשנת תקציב המדינה.

{{ח:סעיף|27|פטור ממסים}}
{{ח:ת}} לעניין {{ח:חיצוני|פקודת מס הכנסה|פקודת מס הכנסה}}, יראו את המרכז כמוסד ציבורי לפי {{ח:חיצוני|פקודת מס הכנסה#סעיף 9.2|סעיף 9(2) לפקודה האמורה}}.

{{ח:סעיף|28|עובדי המרכז}}
{{ח:תת|(א)}} קבלתו של אדם לעבודה במרכז תיעשה בהתאם לעקרונות השוויון והייצוג ההולם, השקיפות, הפומביות וטוהר המידות, על פי נהלים שיקבע המרכז ולפי כל דין.
{{ח:תת|(ב)}} דין עובדי המרכז כדין עובדי המדינה לעניין החיקוקים המנויים {{ח:פנימי|סעיף 29|בסעיף 29}}.

{{ח:סעיף|29|החלת דינים}}
{{ח:ת}} חברי המועצה שאינם עובדי המדינה, דינם, בפעולתם כחברי המועצה, כדין עובדי המדינה לעניין חיקוקים אלה ולעניין פעולותיהם במועצה:
{{ח:תת|(1)}} {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1979}};
{{ח:תת|(2)}} {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:תת|(3)}} {{ח:חיצוני|חוק שירות המדינה (סיוג פעילות מפלגתית ומגבית כספים)|חוק שירות המדינה (סיוג פעילות מפלגתית ומגבית כספים), התשי״ט–1959}} – ההוראות הנוגעות לכלל עובדי המדינה;
{{ח:תת|(4)}} {{ח:חיצוני|חוק שירות הציבור (הגבלות לאחר פרישה)|חוק שירות הציבור (הגבלות לאחר פרישה), התשכ״ט–1969}};
{{ח:תת|(5)}} {{ח:חיצוני|חוק העונשין|חוק העונשין, התשל״ז–1977}} – ההוראות הנוגעות לעובדי הציבור.

{{ח:סעיף|30|איסור העברת נכסים}}
{{ח:תת|(א)}} המרכז לא יהיה רשאי למכור או להעביר בדרך אחרת נכס שבבעלותו, למעט נכסים שפרטים לגביהם, לרבות סוגם ושוויים, נקבעו בתקנות, אלא באישור השר.
{{ח:תת|(ב)}} המרכז לא יהיה רשאי למשכן נכס שברשותו או להשכירו לתקופה העולה על עשר שנים, אלא באישור השר; לעניין זה, ”להשכירו לתקופה העולה על עשר שנים“ – לרבות שכירות המקנה זכות לחדשה או להאריכה, או שכירות לתקופה נוספת, שבהצטרפותן לתקופות השכירות הקודמות עולות יחד על עשר שנים.
{{ח:תת|(ג)}} המרכז לא ייטול הלוואה העולה על סכום שקבע השר בתקנות, אלא באישור השר ושר האוצר.

{{ח:סעיף|31|ביצוע ותקנות}}
{{ח:ת}} השר ממונה על ביצוע חוק זה, והוא רשאי להתקין תקנות בכל הנוגע לביצועו, לרבות לעניין סדרי העבודה של המועצה.

{{ח:סעיף|32|דיווח לכנסת}}
{{ח:ת}} השר ידווח לוועדת החינוך, התרבות והספורט של הכנסת, בכתב, אחת לשנה, על יישום החוק בשנה שקדמה למועד הדיווח, ובין השאר בעניינים אלה:
{{ח:תת|(1)}} איוש המועצה הציבורית ופעילותה;
{{ח:תת|(2)}} תקציב המרכז, לרבות מקורות המימון וניצול התקציב;
{{ח:תת|(3)}} פעילות המרכז ומוסדותיו.

{{ח:חתימות|התקבל בכנסת ביום י״ד בטבת התשפ״ה (14 בינואר 2025).}}
* '''בנימין נתניהו'''
ראש הממשלה
* '''אורית מלכה סטרוק'''
שרת ההתיישבות והמשימות הלאומיות
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]